smcproject/ml-wiki-sentences huggingface dataset:
ബെർത്ത് മോറിസോട്ട് വിത് എ ബൂകേ ഓഫ് വയലറ്റ്സ് ഇംഗ്ലീഷ് വിലാസം https://ml.wikipedia.org/wiki/Berthe_Morisot_with_a_Bouquet_of_Violets
1872-ൽ എദ്വാർ മാനെ വരച്ച ഓയിൽ പെയിന്റിംഗാണ് ബെർത്ത് മോറിസോട്ട് വിത് എ ബൂകേ ഓഫ് വയലറ്റ്സ് (ഫ്രഞ്ച്: Berthe Morisot au bouquet de violettes).
കഷ്ടിച്ച് കാണാൻ കഴിയുന്ന വയലറ്റ് പൂച്ചെണ്ടിനോടൊപ്പം കറുത്ത വിലാപ വസ്ത്രം ധരിച്ച സഹ ചിത്രകാരനായ ബെർത്ത് മോറിസോട്ടിനെ ഇതിൽ ചിത്രീകരിച്ചിരിക്കുന്നു.
പാരീസിലെ മ്യൂസി ഡി ഒർസെയുടെ ശേഖരത്തിലാണ് ഈ പെയിന്റിംഗ്.
ചിലപ്പോൾ ഈ ചിത്രം പോട്രയിറ്റ് ഓഫ് ബെർത്ത് മോറിസോട്ട്, ബെർത്ത് മോറിസോട്ട് ഇൻ എ ബ്ളാക്ക് ഹാറ്റ് അല്ലെങ്കിൽ യങ് വുമൺ ഇൻ എ ബ്ളാക്ക് ഹാറ്റ് എന്നുമറിയപ്പെടുന്നു.
ഒരേ രചനയുടെ ഒരു കൊത്തുപണിയും രണ്ട് ലിത്തോഗ്രാഫുകളും മാനെ സൃഷ്ടിച്ചു.
മാനെ 1868-ൽ ബെർത്ത് മോറിസോട്ടിനെ പരിചയപ്പെട്ടു.
അവർ ഫ്രാഗോണാർഡിന്റെ പേരക്കുട്ടിയും ചിത്രകാരിയും ആയിരുന്നു.
മോറിസോട്ടും മാനെറ്റും പരസ്പരം ഓരോരുത്തരുടെയും ചിത്രങ്ങൾ സ്വാധീനിച്ചു.
ആദ്യ ചിത്രമായ ദി ബാൽക്കണി ഉൾപ്പെടെ നിരവധി തവണ അദ്ദേഹം അവരുടെ ചായാചിത്രം വരച്ചു.
1874-ൽ അവർ മാനെറ്റിന്റെ സഹോദരൻ യൂജിനെ വിവാഹം കഴിച്ചു.
1870–71 കാലഘട്ടത്തിൽ ഫ്രാങ്കോ-പ്രഷ്യൻ യുദ്ധത്തിൽ മാനെ പാരീസിൽ തുടർന്നു.
പാരീസ് ഉപരോധത്തിൽ നഗരത്തെ പ്രതിരോധിക്കാൻ ഗാർഡ് നാഷണലിൽ സേവനമനുഷ്ഠിച്ചു.
സേവനമനുഷ്ഠിക്കുമ്പോൾ പെയിന്റ് ചെയ്യാൻ അദ്ദേഹത്തിന് കഴിഞ്ഞില്ല, 1871 ജനുവരി അവസാനം നഗരം കീഴടങ്ങിയ ശേഷം പാരീസ് വിട്ടു.
1871 ൽ പിന്നീട് ചിത്രകലയിലേക്ക് മടങ്ങിയ അദ്ദേഹം 1871 മെയ് മാസത്തിൽ പാരീസ് കമ്യൂണിന്റെ പരാജയത്തിനുശേഷം പാരീസിലേക്ക് മടങ്ങി.
1872 നും 1874 നും ഇടയിൽ മാനെറ്റ് വരച്ച ബ്ളാക്ക്-ക്ളാഡ് മോറിസോട്ട് ഉൾപ്പെടെ നിരവധി ചായാചിത്രങ്ങളിലൊന്നാണ് ഈ പെയിന്റിംഗ്.
മറ്റുള്ളവ അവളെ പിങ്ക് ഷൂ, ഫാൻ, മൂടുപടം എന്നിവയോടൊപ്പം ചിത്രീകരിച്ചിരിക്കുന്നു.
പകുതി നീളമുള്ള ചായാചിത്രം 55.5 × 40.5 സെന്റിമീറ്റർ (21.9 × 15.9 ഇഞ്ച്) [1] - 71.5 × 57.5 സെന്റീമീറ്റർ (28.1 × 22.6 ഇഞ്ച്) ഫ്രെയിം ഉള്ള ഒരു ക്യാൻവാസിലാണ് വരച്ചിരിക്കുന്നത്.
കൂടാതെ മുകളിലെ "മാനെറ്റ് 72" എന്ന് വലത് കോണിൽ ഒപ്പിട്ടിരിക്കുന്നു.
കറുത്ത ഷേഡുകളിലുള്ള ഒരു പഠനമാണിത്.
അസാധാരണമായി മാനെയുടെ ചായാചിത്രങ്ങൾക്ക്, സാധാരണയായി ഒരു ഇരട്ട പ്രകാശമുണ്ട്, മോറിസോട്ട് ഒരു വശത്ത് നിന്ന് പ്രകാശിപ്പിക്കുന്നു.
അങ്ങനെ അവളുടെ വലതുവശത്ത് തിളങ്ങുകയും ഇടത് വശത്ത് ആഴത്തിലുള്ള നിഴലിലായിരിക്കുകയും ചെയ്യുന്നു.
കറുത്ത വിലാപ വസ്ത്രവും തൊപ്പിയും മുഖത്തിന് ചുറ്റും കറുത്ത റിബണുകളും സ്കാർഫുകളും അവൾ ധരിച്ചിരിക്കുന്നു.
വ്യത്യസ്‌തമായി പശ്ചാത്തലത്തിൽ പ്രകാശവും, ഓരോ ചെവിയിലും കമ്മലും ധരിച്ചിരിക്കുന്നു.
മോറിസോട്ടിന്റെ വസ്ത്രധാരണത്തിന്റെ നെക്ക്ലൈൻ അവളുടെ നെഞ്ചിലേക്ക് താഴുന്നിടത്ത് വയലറ്റ് പൂക്കൾ ദൃശ്യമാകുന്നില്ല.
അവളുടെ കണ്ണുകൾ പച്ചനിറമായിരുന്നെങ്കിലും മാനെ മോറിസോട്ടിനെ കറുത്ത കണ്ണുകളാൽ വരച്ചു.
ഇരുണ്ട വസ്ത്രവും കണ്ണുകളും അവൾ സ്പാനിഷ് ആണെന്ന് മാനെറ്റിന്റെ ധാരണയെ സൂചിപ്പിക്കാം.
വിലാപത്തിൽ സ്വന്തം അമ്മയുടെ സമാനമായ ഒരു ചിത്രം 1863-ൽ മാനെറ്റ് നേരത്തെ വരച്ചിരുന്നു.
ഇത് കറുത്ത പശ്ചാത്തലത്തിൽ അമ്മയെ കറുത്ത വസ്ത്രം ധരിച്ചതായി കാണിക്കുന്നു.
പെയിന്റിംഗിനെത്തുടർന്ന് സമാനമായ ഒരു കൊത്തുപണി - ഒരുപക്ഷേ ആദ്യത്തെ പകർപ്പ്, പോസ് വിപരീതമായി - രണ്ട് ലിത്തോഗ്രാഫുകൾ, എല്ലാം 1872 മുതൽ 1874 വരെ നിർമ്മിച്ചതാണ്.
മാനെറ്റ് 1874-ൽ മോറിസോട്ടിനെ വിലാപ വസ്ത്രത്തിൽ അവളുടെ പിതാവ് എഡ്മോ ടിബർ‌സ് മോറിസോട്ടിന്റെ മരണശേഷം സമാനമായ ഒരു പെയിന്റിംഗ് നിർമ്മിച്ചു.
Etching Lithograph Lithograph Berthe Morisot in mourning , 1874, private collection സ്വീകരണം
ഈ ചിത്രം പെട്ടെന്ന് മാനെറ്റിന്റെ സൃഷ്ടിയുടെ ഒരു പ്രധാന ചിത്രമായി കണക്കാക്കപ്പെട്ടു.
1932-ൽ ഓറഞ്ചറിയിൽ മാനെയുടെ മുൻകാല അവലോകനത്തിന്റെ കാറ്റലോഗിൽ പോൾ വാലറി അദ്ദേഹത്തിന്റെ ജനന ശതാബ്ദിയത്തെ പ്രശംസിച്ചു.
വാലറിക്ക് ഈ പെയിന്റിംഗ് നന്നായി അറിയാമായിരുന്നു: മോറിസോട്ടിന്റെ സഹോദരി യെവിസിന്റെയും ഭർത്താവ് തിയോഡോർ ഗോബില്ലാർഡിന്റെയും മകളായ മോറിസോട്ടിന്റെ മരുമകൾ ജീന്നി ഗോബില്ലാർഡിനെ വാലറി വിവാഹം കഴിച്ചു.
അതിനാൽ മാനെയുമായുള്ള വിവാഹത്തിലൂടെയും അദ്ദേഹം ബന്ധപ്പെട്ടു.
1900-ൽ അദ്ദേഹത്തിന്റെ വിവാഹം മോറിസോട്ടിന്റെ മകൾ ജൂലി മാനെയും ഏണസ്റ്റ് റുവാർട്ടുമായുള്ള വിവാഹത്തിന്റെ ഇരട്ട ആഘോഷമായിരുന്നു.
വാലറി മാനെറ്റിന്റെ പെയിന്റിംഗിനെ വെർമീറിന്റെ ഗേൾ വിത് എ പേൾ ഈയറിംഗ് എന്ന ചിത്രവുമായി താരതമ്യപ്പെടുത്തി.
"1872 ലെ പോട്രയിറ്റ് ഓഫ് ബെർത്ത് മോറിസോട്ട് എന്ന ചിത്രത്തേക്കാൾ ഉയർന്ന ഒന്നും ഞാൻ മാനെറ്റിന്റെ രചനയിൽ പ്രാധാന്യം കാണുന്നില്ല."
സമാഹർത്താവും, കലാ നിരൂപകനുമായ തിയോഡോർ ഡ്യൂററ്റിന് മാനെ പെയിന്റിംഗ് വിൽക്കുകയോ നൽകുകയോ ചെയ്തു.
1894-ൽ ഡ്യൂററ്റിന്റെ ശേഖരത്തിൽ 5,100 ഫ്രാങ്ക് നൽകി മോറിസോട്ട് സ്വയം പെയിന്റിംഗ് സ്വന്തമാക്കി.
1895-ൽ അവളുടെ മരണശേഷം, മകൾ ജൂലി 1966-ൽ മരിക്കുന്നതുവരെ സൂക്ഷിച്ചുവച്ചിരുന്നു.
തുടർന്ന് അത് അവളുടെ മകൻ (മോറിസോട്ടിന്റെ ചെറുമകൻ) ക്ലെമന്റ് റുവാർട്ടിന്റെ ശേഖരത്തിലായിരുന്നു.
ഫോണ്ട്സ് ഡു പാട്രിമോയിൻ, മേയർ ഫൗണ്ടേഷൻ, ചൈന ടൈംസ് ഗ്രൂപ്പ്, ജാപ്പനീസ് ദി നിക്കി ദിനപത്രം ഏകോപിപ്പിച്ച ഒരു സ്പോൺസർഷിപ്പ് പ്രോഗ്രാം എന്നിവയിൽ നിന്നുള്ള ധനസഹായത്തോടെ 1998-ൽ മ്യൂസി ഡി ഓർസെ ഈ ചിത്രം ഏറ്റെടുത്തു.
Woman with a Parrot , 1866, Metropolitan Museum of Art, New York The Balcony , 1868, Musée d'Orsay, Paris Berthe Morisot (The rest) , 1869, Rhode Island School of Design Museum, Providence Berthe Morisot with pink shoes , 1872, Hiroshima Museum of Art Berthe Morisot reclining , 1873, Musée Marmottan Monet, Paris Berthe Morisot with a Fan , 1874, Palais des Beaux-Arts de Lille അവലംബം Also ISBN 9780691114842 .
ബാഹ്യ ലിങ്കുകൾ Berthe Morisot with Bouquet of Violets (Édouard Manet - Musée d'Orsay) എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ബെർബെറിഡേസീ ഇംഗ്ലീഷ് വിലാസം https://ml.wikipedia.org/wiki/Berberidaceae
ബെർബെറി കുടുംബം എന്നു പൊതുവേ അറിയപ്പെടുന്ന ഒരു സസ്യകുടുംബമാണ് ബെർബെറിഡേസീ (Berberidaceae) .
18 ജനുസുകൾ ഉള്ള പുഷ്പിക്കുന്ന സസ്യങ്ങളുടെ 18 ജനുസുകളിലായി അറിയപ്പെടുന്ന ഏതാണ് 700 ഓളം സ്പീഷിസുകൾ ഉള്ള ഒരു കുടുംബമാണിത്.
ഇവയിൽ ഭൂരിഭാഗവും ബെർബെറിസ് ജനുസിലാണ്.
ഈ കുടുംബത്തിൽ മരങ്ങളും , കുറ്റിച്ചെടികളും , ബഹുവർഷികളും എല്ലാം കാണാറുണ്ട്.
Ranunculales Berberidaceae
Achlys
Epimedium
Gymnospermium
Nandina
Plagiorhegma
Podophyllum
Circaeasteraceae
Eupteleaceae
Lardizabalaceae
Ranunculaceae Genera Achlys - vanilla-leaf Alloberberis Berberis – barberry Bongardia Caulophyllum - blue cohosh Diphylleia Dysosma Epimedium Gymnospermium Jeffersonia – twinleaf Leontice Mahonia - Oregon grape Moranothamnus Nandina - heavenly bamboo Podophyllum – mayapple Ranzania Sinopodophyllum Vancouveria അവലംബം പുറത്തേക്കുള്ള കണ്ണികൾ Berberidaceae , Leonticaceae , Nandinaceae , Podophyllaceae in L. Watson and M.J. Dallwitz (1992 onwards), The families of flowering plants.
Berberidaceae links Archived 2008-10-13 at the Wayback Machine .
Chilean Berberidaceae, by Chileflora Media related to Berberidaceae at Wikimedia Commons Berberidaceae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
രാജൻ ബുധനൂർ ഇംഗ്ലീഷ് വിലാസം https://ml.wikipedia.org/wiki/Rajan_Budannur
2018 ലെ കേരള ഫോക്‌ലോർ അക്കാദമി പുരസ്കാരം നേടിയ കലാകാരനാണ് രാജൻ ബുധനൂർ.
ആയിരത്തിലധികം വേദികളിൽ നാടൻപാട്ടുകൾ അവതരിപ്പിച്ചിട്ടുണ്ട്.
സ്വന്തമായി പാട്ടെഴുതി ഈണം നൽകി പാടുന്നതു രാജന്റെ പ്രത്യേകതയാണ്.
ചെങ്ങന്നൂർ തായ്മൊഴി നാടൻ കലാസമിതിയുടെ ഡയക്ടറാണ്.
ആലപ്പുഴ ജില്ലയിൽ ചെങ്ങന്നൂർ താലൂക്കിൽ ബുധനൂർ പഞ്ചായത്തിൽ നെല്ലിക്കുഴിയിൽ വീട്ടിൽ ആദരണീയരായ നാണുവിന്റെയും പെണ്ണമ്മയുടെയും മകനാണ് രാജൻ.
1993 മുതലാണ് രാജൻ സജീവമായി നാടൻ പാട്ടു രംഗത്തേക്ക് വരുന്നത്.
അതു വരെ, കമ്പുകളി, പാക്കനാർ കോലം തുള്ളൽ തുടങ്ങിയ നാടൻ കലകളുടെ അവതാരകനായിരുന്നു.
സി.ജെ. കുട്ടപ്പന്റെ തായില്ലത്തിലും ശാസ്താംകോട്ടയിലെ നാടോടി പെർഫോമിംങ് ഗ്രൂപ്പെന്ന നാടൻ സമിതിയിലും അംഗമായിരുന്നു.
മക്കളായ ശ്രീജയും ആദിത്യയും  നാടൻപാട്ടു കലാകാരികളാണ്.
പുരസ്കാരങ്ങൾ 2018 ലെ കേരള ഫോക് ലോർ അക്കാദമി പുരസ്കാരം അവലംബം ↑ https://www.manoramaonline.com/district-news/alappuzha/2020/07/19/alappuzha-kerala-folklore-academy-awards.html
രാജർഷി ദശരഥ് ഓട്ടോണമസ് സ്റ്റേറ്റ് മെഡിക്കൽ കോളേജ്, അയോധ്യ ഇംഗ്ലീഷ് വിലാസം https://ml.wikipedia.org/wiki/Rajarshi_Dashrath_Autonomous_State_Medical_College,_Ayodhya
അയോധ്യ മെഡിക്കൽ കോളേജ് എന്നും അറിയപ്പെടുന്ന രാജർഷി ദശരഥ് ഓട്ടോണമസ് സ്റ്റേറ്റ് മെഡിക്കൽ കോളേജ് ഒരു സമ്പൂർണ്ണ ത്രിതീയ സർക്കാർ മെഡിക്കൽ കോളേജും ആശുപത്രിയുമാണ്.
ഉത്തർപ്രദേശിലെ ഫൈസാബാദിലാണ് ( അയോധ്യയ്ക്ക് സമീപം) ഇത് സ്ഥിതി ചെയ്യുന്നത്.
അയോധ്യയിലെ രാജർഷി ദശരഥ് ഓട്ടോണമസ് സ്റ്റേറ്റ് മെഡിക്കൽ കോളേജ് എംബിബിഎസ് കോഴ്സുകളിൽ 100 വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
ജനറൽ മെഡിസിൻ, അനസ്തെഷ്യോളജി എന്നിവയിൽ പിജി (ഡിഎൻബി) കോഴ്സും ഇവിടെ നടത്തുന്നു അഫിലിയേഷൻ
മുഖ്യമന്ത്രി യോഗി ആദിത്യനാഥ് ഈ കോളേജിനെ ഇതിന്റെ മുൻ പേര് ആയ  ജിഎംസിഅയോധ്യയിൽ നിന്ന്, രാജർഷി ദശരഥ് (ശ്രീരാമന്റെ പിതാവ്) എന്ന പേരിൽ അയോധ്യയിലെ രാജർഷി ദശരഥ് ഓട്ടോണമസ് സ്റ്റേറ്റ് മെഡിക്കൽ കോളേജ് എന്ന് പുനർനാമകരണം ചെയ്തു.
രാത്തവള ഇംഗ്ലീഷ് വിലാസം https://ml.wikipedia.org/wiki/Nyctibatrachidae
ഇന്ത്യയിലെയും ശ്രീലങ്കയിലെയും പശ്ചിമഘട്ടത്തിൽ കാണപ്പെടുന്ന തവളകളുടെ ഒരു ചെറിയ കുടുംബമാണ് രാത്തവള (Nyctibatrachidae) .
ഈയടുത്താണ് ഇവയെ ഒരു കുടുംബമായി വേർതിരിച്ചത്.
ഈ കുടുംബത്തിൽ രണ്ടു ജനുസുകളാണ് ഉള്ളത് ലങ്കാനെക്ടസ് Dubois and Ohler, 2001 (ശ്രീലങ്കയിൽ കാണുന്നത് - ഒരു സ്പീഷിസ്) നിക്ടിബാട്രാക്കസ് Boulenger, 1882 (ഇന്ത്യയിലെ പശ്ചിമഘട്ടത്തിൽ – 28 സ്പീഷിസ്) വിവരണം
നിത്യഹരിതവനങ്ങളിലെ മലമ്പ്രദേശങ്ങളിലെ നദിക്കരയിൽ ആണ് ഇവയെ കാണാറുള്ളത്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Nyctibatrachidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Nyctibatrachidae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാത്രി ഇംഗ്ലീഷ് വിലാസം https://ml.wikipedia.org/wiki/Night
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2007 സെപ്റ്റംബർ മുതൽ തുടരുന്നു.
രാത്രിയിൽ പൂർണ്ണചന്ദ്രൻ തടാകപ്പരപ്പിന് തെളിച്ചമേകുന്നു
രാത്രി , അല്ലെങ്കിൽ രാത്രികാലം , അല്ലെങ്കിൽ രാത്രിസമയം എന്നത് സൂര്യൻ ചക്രവാളത്തിനപ്പുറം മറയുന്ന സമയമാണ്.
രാത്രിയുടെ വിപരീതം പകൽ ആണ്.
ഒരു സ്ഥലത്തെ പകലിന്റെയും രാത്രിയുടെയും ദൈർഘ്യം ഋതു , ആ സ്ഥലത്തിന്റെ അക്ഷാംശ രേഖാംശങ്ങൾ എന്നിവയനുസരിച്ച് വ്യത്യസ്തമായിരിക്കും.
ദൈർഘ്യവും ഭൂമിശാസ്ത്രവും
രാജൻ പി. ദേവ്
മലയാള സിനിമയിലെ നർമബോധമുള്ള വില്ലനായി അറിയപ്പെടുന്ന സ്വഭാവ നടനായിരുന്നു ആലപ്പുഴ ജില്ലയിലെ ചേർത്തല 
സ്വദേശിയായ രാജൻ പി.ദേവ്.
(1954-2009) പ്രൊഫഷണൽ നാടക നടനായും പിന്നീട് തെന്നിന്ത്യൻ ചലച്ചിത്ര അഭിനേതാവായും ഒരേപോലെ തിളങ്ങിയ കലാകാരനായിരുന്നു.
കാട്ടുകുതിര എന്ന നാടകത്തിലെ ഏറെ പ്രശസ്തനായ കൊച്ചുബാവ എന്ന കഥാപാത്രമായി അഭിനയിച്ചാണ് അദ്ദേഹം മലയാള സിനിമയിലെത്തിയത്.
1990-ൽ റിലീസായ ഇന്ദ്രജാലം സിനിമയിലെ കാർലോസ് എന്ന വില്ലൻ വേഷത്തോടെ മലയാള സിനിമയിലെ വില്ലൻ വേഷങ്ങളിൽ സജീവ സാന്നിധ്യമായി.
ആലപ്പുഴ ജില്ലയിലെ ചേർത്തല താലൂക്കിൽ നാടക നടനായിരുന്ന എസ്.ജെ.ദേവിൻ്റെയും കുട്ടിയമ്മയുടേയും മകനായി 1954 മെയ് 20ന് ജനനം.
ചേർത്തല ഗവ.
ബോയ്സ് ഹൈസ്കൂൾ, സെൻറ് മൈക്കിൾസ് കോളേജ് എന്നിവിടങ്ങളിൽ വിദ്യാഭ്യാസം.
പിതാവിൻ്റെ നാടക അഭിനയത്തിൽ താത്പര്യം തോന്നി കോളേജ് പഠനം ഉപേക്ഷിച്ച് വിശ്വകേരള കലാസമിതിയുടെ നാടക ട്രൂപ്പിലെത്തി നാടകാംഗമായി പ്രവർത്തിച്ചു.
പിന്നീട് ചേർത്തല ജൂബിലി തീയേറ്റേഴ്സ് എന്ന പേരിൽ നാടക സമിതി രൂപീകരിച്ചു.
രഥം എന്ന നാടകം രചിച്ച് വേദിയിലഭിനയിച്ചു.
നാടകത്തിലെ രാജൻ്റെ പ്രകടനം നേരിട്ട് കണ്ട എസ്.എൽ.പുരം സദാനന്ദൻ സൂര്യസോമയുടെ കാട്ടുകുതിര എന്ന നാടകത്തിലേക്ക് രാജനെ ക്ഷണിച്ചു.
കാട്ടുകുതിരയിലെ കൊച്ചു ബാവയായി അരങ്ങിൽ എത്തിയതോടെ മലയാള നാടകവേദിയുടെ അനിഷേധ്യ താരമായി രാജൻ പി.ദേവ് വളർന്നു.
പിന്നീട് കാട്ടുകുതിര സിനിമയാക്കിയപ്പോൾ ആ റോൾ തിലകനാണ് ചെയ്തത്.
ഇതിൽ രാജൻ പി.ദേവ് ഏറെ നിരാശനായിരുന്നു.
ഈ കാലഘട്ടത്തിൽ തന്നെ സിനിമ രംഗത്തേക്ക് എത്തിയിരുന്നു.
1983-ൽ റിലീസായ എൻ്റെ മാമാട്ടിക്കുട്ടിയമ്മ എന്ന സിനിമയിലാണ് രാജൻ ആദ്യമായി അഭിനയിച്ചത്.
രാജൻ പി.ദേവ് പ്രേക്ഷകമനസിൽ ഇടംനേടിയത് തിരക്കഥാകൃത്തായിരുന്ന ഡെന്നീസ് ജോസഫിൻ്റെ ഇന്ദ്രജാലം എന്ന സിനിമയിലെ പാലാക്കാരനായ മുംബൈ അധോലോകനേതാവ് കാർലോസ് എന്ന വില്ലൻ കഥാപാത്രമായാണ്.
ഒരുപാട് മാനറിസങ്ങളുള്ള വില്ലനെ അന്വേഷിച്ച് നടന്ന ഡെന്നീസ് ജോസഫ് രാജൻ പി.ദേവിനെ കാണുകയും ഈ വേഷം നൽകുകയുമായിരുന്നു.
തമ്പി കണ്ണന്താനം സംവിധാനം ചെയ്ത് 1990-ൽ റിലീസായ ഇന്ദ്രജാലം എന്ന സിനിമയിലെ കാർലോസ് എന്ന വില്ലൻ്റെ കഥാപാത്രം അഭിനയിച്ച് പ്രശസ്തനായ രാജൻ പി.ദേവിന് ഒളിയമ്പുകൾ എന്ന മമ്മൂട്ടി ചിത്രത്തിലും വേഷം കിട്ടി.
അതോടെ ഒരേസമയം മമ്മൂട്ടി, മോഹൻലാൽ ചിത്രങ്ങളുടെ ഭാഗമായി രാജൻ പി.ദേവ് മാറി.
ഇന്ദ്രജാലത്തിലെ കാർലോസ് രാജൻ പി.ദേവിൻ്റെ അഭിനയ ജീവിതത്തിൽ വൻ വഴിത്തിരിവായി മാറി.
പരുക്കൻ മുഖഭാവവും ശബ്ദവുമുള്ള ഒരു പ്രതിനായകനെ ഇന്ദ്രജാലത്തിലൂടെ മലയാള സിനിമയ്ക്ക് ലഭിക്കുകയായിരുന്നു.
അദ്ദേഹം അഭിനയിച്ച് ഫലിപ്പിച്ച വില്ലൻ വേഷങ്ങൾ വെറും വില്ലൻ വേഷമാകാതെ അൽപ്പം നർമ്മ ബോധം കലർന്നവയായിരുന്നു.
ഒരു വില്ലനും ഇങ്ങനെ പ്രേക്ഷകരുടെ ഇഷ്ടം നേടിയിട്ടുണ്ടാകില്ല എന്ന് അദ്ദേഹത്തിൻ്റെ ഓരോ കഥാപാത്രങ്ങളും അടയാളപ്പെടുത്തുന്നു.
ഏതു വേഷങ്ങളും ചെയ്യാനുള്ള
അനായാസമായ അഭിനയശൈലിയാണ് രാജൻ പി.ദേവിനെ മറ്റുള്ളവരിൽ നിന്ന് വ്യത്യസ്ഥനാക്കുന്നത്.
മുഖം നിറയെ പുഞ്ചിരിയും ഡയലോഗുകളിൽ തമാശയുമായി വരുന്ന 
രാജൻ പി.ദേവ് എന്ന വില്ലനെ പ്രേക്ഷകർ ഇഷ്ടപ്പെടാനുള്ള ഒരു ഘടകം അദ്ദേഹത്തിൻ്റെ വില്ലൻ വേഷങ്ങളിലുള്ള നർമബോധമാണ്.
1995-ൽ രാജസേനൻ സംവിധാനം ചെയ്ത അനിയൻ ബാവ ചേട്ടൻ ബാവ എന്ന സിനിമയും വൻ വിജയമായി.
ചേട്ടൻ ബാവയായി നരേന്ദ്രപ്രസാദും അനിയൻ ബാവയായി രാജൻ പി.ദേവും ഈ സിനിമയിൽ അഭിനയത്തിൽ ഒപ്പത്തിനൊപ്പമായിരുന്നു.
1995-ലെ സ്ഫടികം, 2005-ലെ തൊമ്മനും മക്കളും, 2007-ലെ ഛോട്ടാ മുംബൈ എന്നീ സിനിമകളിലെ രാജൻ പി.ദേവിൻ്റെ വേഷങ്ങളും ഏറെ ശ്രദ്ധിക്കപ്പെട്ടവയാണ്.
ഈ ചിത്രങ്ങളുടെ വിജയത്തോടെ തമിഴ്, തെലുങ്ക്, കന്നട സിനിമകളിൽ രാജൻ പി.ദേവ് അഭിനയിച്ച് തുടങ്ങി.
ശങ്കർ സംവിധാനം ചെയ്ത് രാജൻ പി.ദേവ് അഭിനയിച്ച ജെൻറിൽമാൻ തമിഴിൽ വൻ വിജയമായി.
മലയാളം കൂടാതെ മറ്റ് ഭാഷകളിൽ 50-ഓളം ചിത്രങ്ങളിൽ രാജൻ പി.ദേവ് അഭിനയിച്ചിട്ടുണ്ട്.
വസന്തകാല പറെവെ എന്ന തമിഴ് ചിത്രത്തിലും ആദി എന്ന തെലുങ്ക് ചിത്രത്തിലും പ്രതിനായകൻ്റെ പുതിയ മുഖം നൽകാൻ കഴിഞ്ഞതോടെയാണ് അന്യഭാഷ ചിത്രങ്ങളിലും രാജൻ പി.ദേവ് ശ്രദ്ധേയനായത്.
തമ്പി കണ്ണന്താനത്തിൻ്റെ ഇന്ദ്രജാലത്തിലൂടെ രാജൻ പി.ദേവ് തൻ്റെതായ ഇരിപ്പിടം മലയാള സിനിമയിൽ ഉറപ്പിച്ചു.
വില്ലനായും ഹാസ്യതാരമായും മലയാള സിനിമയ്ക്ക് ഓർത്തിരിക്കാനാവുന്ന ഒട്ടേറെ കഥാപാത്രങ്ങൾക്ക് ജീവൻ നൽകി.
മലയാളത്തിൽ ഏകദേശം 
200-ലധികം സിനിമകളിൽ അഭിനയിച്ചിട്ടുണ്ട്.
ക്രൂരനായ വില്ലനും സ്നേഹനിധിയായ അപ്പനും നിഷ്കളങ്കനായ ഹാസ്യതാരവും രാജൻ പി.ദേവിൻ്റെ കയ്യിൽ ഭദ്രമായിരുന്നു.
മോഹൻലാലിനൊപ്പമുള്ള സ്ഫടികവും മമ്മൂട്ടിയുടെ അപ്പനായി അഭിനയിച്ച തൊമ്മനും മക്കളും രാജൻ പി.ദേവിൻ്റെ അഭിനയ ജീവിതത്തിലെ പ്രധാനപ്പെട്ട കഥാപാത്രങ്ങളാണ്.
2007-ൽ റിലീസായ ഛോട്ടാ മുംബൈ എന്ന സിനിമയിലെ പാമ്പ് ജോസ് എന്ന കഥാപാത്രവും മലയാളത്തിൽ വൻ ഹിറ്റായി മാറി.
അഭിനയത്തിൽ തിളങ്ങി നിൽക്കുമ്പോൾ തന്നെ 1998-ൽ  അച്ചാമ്മക്കുട്ടിയുടെ അച്ചായൻ എന്ന ചിത്രം സംവിധാനം ചെയ്തു.
2003-ൽ അച്ഛൻ്റെ കൊച്ചുമോൾ എന്ന രണ്ടാമത്തെ ചിത്രവും രാജൻ പി.ദേവിൻ്റെ സംവിധാനത്തിൽ റിലീസായി.
സ്വകാര്യ ജീവിതം ഭാര്യ : ശാന്തമ്മ മക്കൾ : ആശ ജൂബിൾ രാജ് ഉണ്ണി രാജ് മരണം
അവസാന നാളുകളിൽ പ്രമേഹവും കരൾ രോഗവുമടക്കം വിവിധ രോഗങ്ങളുടെ പിടിയിലായിരുന്ന രാജൻ തന്മൂലം പല തവണ ആശുപത്രിയിലാകുകയും ചെയ്തു.
അമിതമായ മദ്യപാനമായിരുന്നു അദ്ദേഹത്തിന്റെ ആരോഗ്യം തകർത്ത പ്രധാന ഘടകം.
ഒരു ഘട്ടത്തിൽ അദ്ദേഹത്തിന് കാഴ്ചശക്തി നഷ്ടമായി.
സിനിമ ഷൂട്ടിങ്ങിനും മറ്റും ക്യാമറ കാണാൻ കഴിയാതെ അദ്ദേഹം ബുദ്ധിമുട്ടുക വരെ ചെയ്തിരുന്നു.
2009 ജൂലൈ 26-ന് രാവിലെ അങ്കമാലിയിലെ വീട്ടിൽ രക്തം ചർദ്ദിച്ച് അബോധാവസ്ഥയിലായ അദ്ദേഹത്തെ ഉടനെ അടുത്തുള്ള ലിറ്റിൽ ഫ്ലവർ ആശുപത്രിയിലും തുടർന്ന് വിദഗ്ദ്ധചികിത്സയ്ക്ക് കൊച്ചി ലേക്ഷോർ ആശുപത്രിയിലും പ്രവേശിപ്പിച്ചു.
തുടർന്നുള്ള ദിവസങ്ങളിലൊന്നും ആരോഗ്യനിലയിൽ യാതൊരു പുരോഗതിയും കണ്ടില്ല.
ഒടുവിൽ, ജൂലൈ 29-ന് രാവിലെ 6:30-ന് അദ്ദേഹം അന്തരിച്ചു.
മൃതദേഹം പിറ്റേന്ന് രാവിലെ 11 മണിയോടെ കരുക്കുറ്റി സെന്റ് സേവ്യേഴ്സ് ദേവാലയത്തിൽ സംസ്കരിച്ചു.
അവലംബം ↑ രാജൻ പി.ദേവ്, സ്മരാണഞ്ജലി ↑ വില്ലന്മാരുടെ പ്രതിഛായ മാറ്റിയ വില്ലൻ ↑ രാജൻ പി.ദേവ് ജീവിതരേഖ, അഭിനയിച്ച സിനിമകൾ ↑ രാജൻ പി.ദേവിനെ കണ്ടെത്തിയ ഡെന്നീസ് ജോസഫ് ↑ പുറമേയ്ക്കുള്ള കണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് രാജൻ പി. ദേവ്
രാജൻ പൊതുവാൾ
കേരളത്തിലെ പ്രമുഖനായ മാധ്യമ പ്രവർത്തകനും നിശ്ചലഛായാഗ്രാഹകനാണ് രാജൻ പൊതുവാൾ.
1974-ൽ എറണാകുളത്ത് ബിരുദ വിദ്യാർത്ഥിയായിരിക്കെ അവിചാരിതമായി മാതൃഭൂമിയിൽ ഫോട്ടോഗ്രാഫറായി തെരഞ്ഞെടുക്കപ്പെട്ടു.
കെ.പി.കേശവമേനോൻ, എം.ടി. തുടങ്ങിയവരുടെ പത്രാധിപത്യത്തിൽ മാതൃഭൂമി പത്രത്തിലും ആഴ്ചപ്പതിപ്പിലും പ്രവർത്തിച്ചു.
1953 ജൂലൈ ഒന്നിന് പാലക്കാട് ജില്ലയിലെ ഒറ്റപ്പാലത്ത് പി.ആർ.പൊതുവാളിന്റേയും ഡി.സരസ്വതിയുടേയും മകനായി ജനിച്ചു.
അച്ഛന്റെ യുനൈറ്റഡ് സ്റ്റുഡിയോയിലായിരുന്നു ഫോട്ടോഗ്രാഫിയുടെ ബാലപാഠങ്ങൾ പഠിച്ചത്.
കരുണാകരനും നായനാരുമടക്കം നിരവധി രാഷ്ട്രീയ നേതാക്കളുടെ അമൂല്യ ചിത്രങ്ങൾ രാജൻ പൊതുവാൾ എടുത്തിട്ടുണ്ട്.
പി.ടി ഉഷയുടെ അപൂർവ ചിത്രങ്ങളുടെ ശേഖരവും പൊതുവാളിന്റേതായുണ്ട്.
മികച്ച ഫീച്ചറിനടക്കം 35-ലേറെ പുരസ്‌കാരങ്ങൾ രാജൻ പൊതുവാൾ നേടിയിട്ടുണ്ട്.
ജയരാജ് സംവിധാനം ചെയ്ത 'മകൾക്ക്' എന്ന സിനിമയുടെ കഥക്ക് ആധാരമായത് രാജൻ പൊതുവാൾ മാതൃഭൂമി വാരാന്തപ്പതിപ്പിൽ എഴുതിയ ഒരു സംഭവകഥയാണ്.
മാതൃഭൂമി തിരുവനന്തപുരം എഡിഷനിൽ ഫോട്ടോ എഡിറ്ററായി വിരമിച്ചു.
പ്രസിദ്ധ ചിത്രങ്ങൾ ജയലളിതയെകുറിച്ച് 'ഇദയക്കനിക്ക് വിലക്ക്' എന്ന മാതൃഭൂമി പത്രത്തിൽ വന്ന റിപ്പോർട്ടിനൊപ്പമുള്ള ചിത്രം.
1984-ൽ ഇന്ദിരാഗാന്ധി വധിക്കപ്പെട്ടപ്പോൾ മാതൃഭൂമി തിരുവനന്തപുരം എഡിഷനിലുപയോഗിച്ച ഇന്ദിരയുടെ വ്യത്യസ്തമായ ചിത്രം അവലംബം ↑ പുറം കണ്ണികൾ രാജൻ പൊതുവാൾ അഭിമുഖം Behind that shot: a lensman's recollection Archived 2021-04-22 at the Wayback Machine .
രാജൻ സക്സേന
ലക്‌നൗവിൽ ജനിച്ച ഒരു കരൾ മാറ്റിവയ്ക്കൽ ശസ്ത്രക്രിയാ വിദഗ്ധനാണ് രാജൻ സക്സേന .
ഇന്ത്യയിലെ ദേശീയ പ്രാധാന്യമുള്ള ഒരു മെഡിക്കൽ സ്ഥാപനമായ ലഖ്‌നൗവിലെ സഞ്ജയ് ഗാന്ധി ബിരുദാനന്തര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ഡീനും സർജിക്കൽ ഗ്യാസ്ട്രോഎൻട്രോളജി വിഭാഗം മേധാവിയും ആയിരുന്നു.
അദ്ദേഹത്തിന് 2004 -ൽ പത്മശ്രീ അവാർഡ് ലഭിച്ചു.
ബിരുദാനന്തര ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിലെ പൂർവ്വ വിദ്യാർത്ഥിയാണ് അദ്ദേഹം  കൂടാതെ ഹെപ്പറ്റോബിലിയറി പാൻക്രിയാറ്റിക്, കരൾ മാറ്റിവയ്ക്കൽ ശസ്ത്രക്രിയ എന്നിവയിൽ വിദഗ്ദ്ധനാണ്.
ബീഹാറിൽ നിന്നുമുള്ള അഞ്ചുവയസ്സുള്ള ഒരു കുട്ടിക്ക് വിജയകരമായി അദ്ദേഹത്തിന്റെ ടീം കരൾ മാറ്റിവച്ചിരുന്നു.
അവലംബം പുറത്തേക്കുള്ള കണ്ണികൾ ഗവേഷണപ്രബന്ധങ്ങളിലേക്കുള്ള കണ്ണികൾ
രാജൻ രഹേജ
മുംബൈയിൽ താമസിക്കുന്ന ഒരു ഇന്ത്യൻ ശതകോടീശ്വരനായ ബിസിനസുകാരനാണ് രാജൻ രഹെജ (ജനനം: 1953).
ഡോ. ബെഹരിലാൽ എസ്. രഹെജയുടെ മകനായി 1953 ൽ രാജൻ ബിഹരിലാൽ രഹെജ ജനിച്ചു.
അദ്ദേഹത്തിന്റെ കസിൻ ചന്ദ്രു രഹെജയും ശതകോടീശ്വരനാണ്.
രാജൻ രഹെജ നിർമ്മാണ ബിസിനസിൽ കരിയർ ആരംഭിച്ചു.
റിയൽറ്റി വിപണിയിൽ വലിയ സാന്നിധ്യം സൃഷ്ടിച്ച ശേഷം, അദ്ദേഹത്തിന്റെ രാജൻ രഹെജ ഗ്രൂപ്പ് ഉൽപ്പാദനം, ധനകാര്യ സേവനങ്ങൾ, മാധ്യമങ്ങൾ എന്നിവയിൽ വൈവിധ്യവത്കരിച്ചു - ഓരോ സംരംഭങ്ങളും പ്രധാന മേഖലകളിൽ നേതൃത്വം ഏറ്റെടുക്കാൻ ആരംഭിച്ചു.
ഔട്ട്‌ലുക്ക് മാസികയുടെ ഉടമകളായ ഈ സംഘം ഇന്ത്യയിലെ ഒരു പ്രധാന മീഡിയ പ്ലെയറാണ്.
ഏഷ്യാനെറ്റ് സാറ്റലൈറ്റ് കമ്മ്യൂണിക്കേഷൻസ് ലിമിറ്റഡ് , ഹാത്ത്വേ കേബിൾ ഡാറ്റാകോം ലിമിറ്റഡ് എന്നിവയിലൂടെ ഇന്ത്യയിൽ വളർന്നുവരുന്ന കൺ‌വെർ‌ജെൻ‌സ് ബിസിനസിലും അവർക്ക് ഒരു പ്രധാന പങ്കുണ്ട്.
അദ്ദേഹം സിന്ധി വംശജനാണ്.
രാജൻ രഹെജ ഗ്രൂപ്പ് കമ്പനികൾ
ഒരു നിർമ്മാണ, റിയൽ എസ്റ്റേറ്റ് വികസന കമ്പനിയായി ആരംഭിക്കുന്ന രഹെജ ഗ്രൂപ്പ് ഇപ്പോൾ നിരവധി ബിസിനസ്സ് സംരംഭങ്ങളെ ഉൾക്കൊള്ളുന്നു.
അവയിൽ ഉൾപ്പെടുന്നവ: നിർമ്മാണ കമ്പനികൾ മൂന്ന് ഡിവിഷനുകളുള്ള പ്രിസം ജോൺസൺ ലിമിറ്റഡിന് - (i) രണ്ട് സിമൻറ് യൂണിറ്റുകളുള്ള പ്രിസം സിമന്റിന് 7.0 ദശലക്ഷം ടൺ ഉൽപാദന ശേഷിയുണ്ട്.
(ii) എച്ച് ആൻഡ് ആർ ജോൺസൺ (ഇന്ത്യ) ലിമിറ്റഡ്, ഇന്ത്യയിലെ സെറാമിക് ടൈലുകളുടെ പ്രധാന പേര്.
(iii) ആർ‌എം‌സി റെഡിമിക്സ് (ഇന്ത്യ) പ്രൈവറ്റ് ലിമിറ്റഡ് യുകെയിലെ ആർ‌എം‌സി ഗ്രൂപ്പ് പി‌എൽ‌സിയുമായി റഹെജ ഗ്രൂപ്പിന്റെ സംയുക്ത സംരംഭമായി 1996 ൽ ലിമിറ്റഡ് ആരംഭിച്ചു.
ഇത് ഇപ്പോൾ പ്രിസം ജോൺസൺ ലിമിറ്റഡിന്റെ ഒരു വിഭാഗമാണ്.
ഇന്ത്യയിലുടനീളം 35 നഗരങ്ങളിൽ / പട്ടണങ്ങളിൽ 80 റെഡി-മിക്സഡ് കോൺക്രീറ്റ് പ്ലാന്റുകൾ പ്രവർത്തിക്കുന്നു.
രാജ്യത്തെ മൂന്നാമത്തെ വലിയ കോൺക്രീറ്റ് നിർമ്മാതാവാണ് ഇത്.
വ്യവസായങ്ങൾ ഒഴിവാക്കുക : ഓട്ടോമോട്ടീവ്, വ്യാവസായിക മേഖലയിലെ ബാറ്ററികളുടെ ഏറ്റവും ശക്തമായ ബ്രാൻഡാണ്.
ഇന്ത്യൻ ഏറ്റവും വലിയ ബാറ്ററി നിർമ്മാതാവ്.
4000 ഡീലർ out ട്ട്‌ലെറ്റുകൾ അടങ്ങുന്ന ഒരു വിതരണ ശൃംഖല കമ്പനിക്ക് ഉണ്ട്.
ഓട്ടോമോട്ടീവ് ഒഇഎമ്മിന്റെ 72 ശതമാനവും ഓർഗനൈസ്ഡ് റീട്ടെയിലിന്റെ 70 ശതമാനവും കമ്പനിക്ക് കമ്പോളമുണ്ട്.
കമ്പനി അന്തർവാഹിനി ബാറ്ററികളും നിർമ്മിക്കുന്നു.
ഇന്ത്യയിലെ ഏറ്റവും വലിയ പ്ലാസ്റ്റിക് വസ്തുക്കളുടെ പ്രോസസ്സറായ സുപ്രീം ഇൻഡസ്ട്രീസ് ലിമിറ്റഡുമായി രഹെജ ഗ്രൂപ്പിന്റെ സംയുക്ത സംരംഭമാണ് സുപ്രീം പെട്രോകെം ലിമിറ്റഡ്.
മീഡിയ ഔട്ട്‌ലുക്ക് പ്രസിദ്ധീകരണങ്ങൾ : ഇന്ത്യയിലെ പ്രതിവാര രാഷ്ട്രീയ വാർത്താ മാസിക ഏഷ്യാനെറ്റ് സാറ്റലൈറ്റ് കമ്മ്യൂണിക്കേഷൻസ് : കേരളത്തിൽ ഒരു ഫൈബർ ഒപ്റ്റിക് കേബിൾ നെറ്റ്‌വർക്ക് സ്വന്തമാക്കി പ്രവർത്തിക്കുന്നു ഇൻഷുറൻസ് രഹെജ ക്യുബിഇ : പൊതു ഇൻഷുറൻസ് കമ്പനി ലൈഫ് ഇൻഷുറൻസ് കമ്പനി ലിമിറ്റഡ് ഒഴിവാക്കുക : ധനകാര്യ സേവനങ്ങളിൽ ഐ‌എൻ‌ജിയുമായി ജെ‌വി.
പിന്നീട് എക്സൈഡ് ഇൻഡസ്ട്രീസ് പൂർണ്ണമായും ഏറ്റെടുത്തു.
ഇപ്പോൾ ഇതിനെ എക്സൈഡ് ലൈഫ് ഇൻഷുറൻസ് കമ്പനി ലിമിറ്റഡ് എന്ന് വിളിക്കുന്നു.
ചില്ലറ വിൽപ്പന ടൈൽ ബസാർ ഗ്ലോബസ് സ്റ്റോറുകൾ ആരോഗ്യവും തിളക്കവും ഹോട്ടലുകൾ
EIH അനുബന്ധ ഹോട്ടലുകളിൽ 36.75% ഓഹരികൾ രഹെജ ഗ്രൂപ്പിനുണ്ട്.
സോഫ്റ്റ്വെയർ സോണാറ്റ സോഫ്റ്റ്വെയർ സ്വകാര്യ ജീവിതം
അദ്ദേഹം സുമനുമായി വിവാഹിതനാണ്, അവർക്ക് രണ്ട് ആൺമക്കളുണ്ട്, അക്ഷയ്, വീരൻ, മുംബൈയിൽ താമസിക്കുന്നു.
പരാമർശങ്ങൾ 1 2 ↑
രാജൻപിള്ള
ബിസ്ക്കറ്റ് രാജാവ് എന്നറിയപ്പെട്ടിരുന്ന ഒരു ഇന്ത്യൻ വ്യവസായി ആയിരുന്നു രാജൻപിള്ള (1947 - ജൂലൈ 9, 1995).
സിംഗപ്പൂരിലെ സാമ്പത്തികകുറ്റങ്ങൾക്ക് ഇന്ത്യയിൽ തടവിലാക്കപ്പെട്ട രാജൻപിള്ള  നാലു ദിവസം കഴിഞ്ഞ് ജുഡീഷ്യൽ കസ്റ്റഡിയിൽ മരണമടയുകയാണുണ്ടായത്.
തുടർന്നുള്ള വിവാദങ്ങളും അന്വേഷണങ്ങളും ജയിൽ പരിഷ്കരണത്തിന് വഴിവെച്ചു.
ഗോവയിലെ ഒരു പഞ്ചനക്ഷത്ര ഹോട്ടലിനുവേണ്ടി നിക്ഷേപം നടത്തിയാണ് തന്റെ വ്യവസായജീവിതം രാജൻപിള്ള ആരംഭിച്ചത്.
അന്താരാഷ്ട്ര രംഗത്ത്
1970-കളുടെ മധ്യത്തിൽ,  സിങ്കപ്പൂരിലാണ് ഉരുളക്കിഴങ്ങ് ചിപ്സും പെനൗട്ടുകളും അടങ്ങിയ ഫുഡ്സ് പാക്കേജിംഗ് വ്യവസായം രാജൻ പിള്ള തുടങ്ങിവച്ചത്.
പിന്നീട് ആഗോള അമേരിക്കൻ കമ്പനിയായ  സ്റ്റാൻഡേർഡ് ബ്രാൻഡ്സുമായും കൈകോർത്തു.
ഈ കമ്പനി പുതുതായി ഏറ്റെടുത്ത നാബിസ്കോ കമോഡിറ്റീസ് മേധാവിയായി രാജൻപിള്ള നിയമിയ്ക്കപ്പെട്ടു.
തുടർന്ന് ഇൻഡ്യയിലെ ഏറ്റവും വലിയ ബേക്കറി, ബിസ്ക്കറ്റ് ഉത്പാദനത്തിലെ വമ്പന്മാരായ ബ്രിട്ടാനിയയുടെ ഏഷ്യയിലെ  പ്രവർത്തന മേഖലയും ഏറ്റെടുത്തു.
തുടർന്നുള്ള സാമ്പത്തിക ബാദ്ധ്യതയും നിയമനടപടികളും കാരണം രാജൻപിള്ളയ്ക്ക് സിംഗപ്പൂർ വിടേണ്ടിവന്നു.
സിംഗപ്പൂരിനു കൈമാറുന്നതിനെതിരെ രാജൻപിള്ളയ്ക്ക് അനുകൂലമായ വിധി ഇന്റർപോൾ റെഡ് അലർട്ട് നിലവിലുണ്ടായിരുന്നിട്ടും ലഭിച്ചിരുന്നു.
എന്നാൽ 1995 ജൂലൈ 4 ന്, മെറിഡിയൻ എന്ന പഞ്ചനക്ഷത്ര  ഹോട്ടലിൽ  നടത്തിയ റെയ്ഡിൽ  ഡൽഹി പോലീസിന്റെ പിടിയിലായ രാജൻപിള്ളയെ കോടതി ഉത്തരവ് അനുസരിച്ച് തീഹാർ ജയിലിലേയ്ക്ക് കൊണ്ടുപോയി .
രാജൻപിള്ള വിദഗ്ദ്ധവൈദ്യപരിശോധനയ്ക്കായി അപേക്ഷനൽകിയെങ്കിലും ജയിലധികാരികൾക്ക് നിർദ്ദേശം കൊടുക്കുകയാണ് കോടതിചെയ്തത്.
ഈ നിർദ്ദേശം ഫലവത്താകാതെ വന്നതിനാൽ സിറോസിസിൻറെ സങ്കീർണതകൾ കാരണം കസ്റ്റഡിയിലിരിയ്ക്കെ രാജൻപിള്ള അന്തരിച്ചു.
പുറംകണ്ണികൾ Half-an-hour discussion regarding Leila Seth Commission in the Lok Sabha , 3 August 1998 Smt.
Nina Pillai And Others vs Union Of India And Others , Delhi High Court, 10 January 1997.
(1997 CriLJ 2359, ILR 1997 Delhi 271) Nina Rajan Pillai Ors.
vs Union Of India And Ors.
, Delhi High Court, 13 May 2011 അവലംബം
രാത്രി പന്ത്രണ്ടരയ്ക്ക് ഒരു താരാട്ട്
2019 ലെ കേരള സാഹിത്യ അക്കാദമി പുരസ്കാരം നേടിയ പി. രാമൻ എഴുതിയ കാവ്യ സമാഹാരമാണ് രാത്രി പന്ത്രണ്ടരയ്ക്ക് ഒരു താരാട്ട്.
പ്രകൃതിയോടും സംസ്‌കാരത്തോടുമുള്ള അടക്കാനാവാത്ത അഭിനിവേശമാണ് ഈ സമാഹാരത്തിലെ കവിതയുടെ പൊതുധാര.
'ചെറുതാവൽ', 'മകൾ നട്ട നെല്ലി', 'പക്ഷിരാത്രി', 'വെറുമൊരിരട്ടി', മോഹിക്കേണ്ട, ഒരാൾ, 'അവരുപേക്ഷിച്ചത് ഞാൻ വായിക്കുമ്പോൾ', 'പഴയ ചിലത്', 'ഒരു പൊടിക്കവിത', 'രണ്ടിലൊന്ന്', 'ഊരിവീഴുന്ന വാക്കുകൾ', 'പാൽപരപ്പിൽ', 'ഒഴുക്കിനു നന്ദി'  തുടങ്ങിയവയാണ് ഈ സമാഹാരത്തിലെ കവിതകൾ.
മിൽകന ജി. പലവുരോവ ഇംഗ്ലീഷ് വിലാസം https://ml.wikipedia.org/wiki/Milkana_G.
_Palavurova
ബൾഗേറിയൻ എഴുത്തുകാരിയും ഡിവിഡി നിർമ്മാതാവും രാജ യോഗ അഭ്യാസിയും മോഡലുമായിരുന്നു മിൽകന പലവുരോവ ( English : Milkana Palavurova ( Bulgarian : Милкана Палавурова) ബഹറൈനിൽ യോഗ അഭ്യാസങ്ങളുടെ ഹോം ഗൈഡ് ഡിവിഡി നിർമ്മിച്ച്  വിതരണം ചെയ്തു.
ഇത് ബൾഗേറിയൻ ഭാഷയിലേക്കും വിവർത്തനം ചെയ്തു.
യോഗ
ഇന്ത്യയിലെ തമിഴ്‌നാട്ടിൽ നിന്ന് യോഗയിൽ പരിശീലനം നേടി.
ഇന്ത്യയിലെ ആയുർവേദ സംഘടന, ബഹറൈൻ ആരോഗ്യ മന്ത്രാലയം, അമേരിക്കയിലെ യോഗ അലൈൻസ് എന്നിവയുടെ അംഗീകാരമുള്ള ബൾഗേറിയയിലെ  ആദ്യത്തെ യോഗ പരിശീലകയാണ് മിൽകന .
വിവിധ പ്രസിദ്ധീകരണങ്ങളിലും ഇന്റർനെറ്റ് സൈറ്റുകളിലും യോഗയെ കുറിച്ച് നിരവധി ലേഖനങ്ങൾ എഴുതിയിട്ടുണ്ട്.
ഹെൽത്ത് സെക്കോളജിയിൽ ഡോക്ടറേറ്റ് നേടിയിട്ടുണ്ട്.
പശ്ചിമേഷ്യൻ പ്രദേശങ്ങളിൽ യോഗയെ ഒരു തെറാപ്പി എന്ന രീതിയിൽ സ്വീകാര്യമാക്കുന്നതിൽ മിൽകനയുടെ പ്രവർത്തനങ്ങൾ കാരണമായിട്ടുണ്ട്..
2007 ഒക്ടോബറിൽ മിൽകനയും അക്കാലത്തെ അവരുടെ പങ്കാളിയുമായ കരിന ഗോർസ്‌കയും ചേർന്ന് ബഹറൈനിൽ ഔദ്യോഗിക അംഗീകാരത്തോടെ ലോട്ടസ് യോഗ സ്റ്റുഡിയോ എന്ന പേരിൽ പരിശീലന കേന്ദ്രം സ്ഥാപിച്ചു.
മുസ്‌ലിംകളുടെ പ്രാർത്ഥനയും യോഗ അഭ്യാസങ്ങളും തമ്മിലുള്ള താരതമ്യ പഠനങ്ങൾ ആസ്പദമാക്കി ലേഖനങ്ങൾ എഴുതിയിട്ടുണ്ട്.
മോഡലിങ്
ബഹറൈൻ ടെലികമ്മ്യൂണിക്കേഷൻ കമ്പനി, അമേരിക്കൻ എക്‌സ്പ്രസ് സൗദിഅറേബ്യ, ബാങ്ക് ഓഫ് ബഹറൈൻ ആൻഡ് കുവൈത്ത്, നാഷണൽ ബാങ്ക് ഓഫ് ബഹറൈൻ, വിമൻ ദിസ് മന്ത് (ഫാഷൻ മീഡിയ പബ്ലിക്കേഷൻ), ബഹറൈൻ ഇംഗ്ലീഷ് ജീവിതശൈലി മാസികയായ ബഹ്‌റൈൻ കോൺഫിഡൻഷ്യൽ എന്നിവയ്ക്ക് മോഡലായി പ്രവർത്തച്ചിട്ടുണ്ട്.
പുറംകണ്ണികൾ Home page Archived 2010-05-17 at the Wayback Machine .
Yoga in Bahrain Archived 2010-06-12 at the Wayback Machine .
Lotus Yoga, run by Milkana G. Archived 2017-04-25 at the Wayback Machine .
മിൽക്കി മിസ്റ്റ് ഡയറി
ഇന്ത്യയിലെ ഏറ്റവും വലിയ പാലുൽപ്പന്ന നിർമ്മാതാക്കളിൽ ഒന്നായ മിൽക്കി മിസ്റ്റ് ഡയറി , മിൽക്കി മിസ്റ്റ് ഡയറി ഫുഡ് പ്രൈവറ്റ് ലിമിറ്റഡ് (എംഎംഡി), തമിഴ്‌നാട്ടിലെ ഈറോഡ് ജില്ലയിൽ പെരുന്തുരൈ എന്ന സ്ഥലത്തു  സ്ഥിതിചെയ്യുന്നു.1997-ൽ ടി. സതീഷ് കുമാർ രൂപീകരിച്ച മിൽക്കി മിസ്റ്റ് , പാൽ സംഭരണം, സംസ്കരണം, മറ്റ് പാലുൽപ്പന്നങ്ങളുടെ നിർമ്മാണം എന്നിവയിൽ ഏർപ്പെട്ടിരിക്കുന്നു.
MMD യുടെ വേരുകൾ 1990 കളിൽ കണ്ടെത്താനാകും.
ചെറുപ്പക്കാരനായ ശ്രീ. ടി. സതീഷ് കുമാർ പാൽ വിതരണത്തിൽ പിതാവിന്റെ നഷ്ടം ഏറ്റെടുത്തുതന്റെ ബിസിനസ്സിൽ വലുതാക്കണമെന്ന ആഗ്രഹത്തിൽ മുഴുകി, .
അദ്ദേഹം പ്രാഥമികമായി ബിസിനസ്സ് ആരംഭിച്ചത് ഉണ്ടായ നഷ്ട്ടം മാറ്റുവാനും  കുടുംബത്തെ പിന്തുണയ്ക്കുന്നതിനുമാണ്.
തുടക്കത്തിൽ,ഈറോഡ് ജില്ലയിലെ ചിത്തോടിലെ 2-acre (0.81 ha) ) ഭൂമിയിലാണ്എംഎംഡിയുടെ പ്ലാന്റ് സ്ഥാപിച്ചത്.
2019-20 വർഷത്തിൽ, മിൽക്കി മിസ്റ്റ് അതിന്റെ നിർമ്മാണ സൗകര്യം പഴയ പ്ലാന്റിൽ നിന്ന് 55 acres (22 ha) ) പരന്നുകിടക്കുന്ന വിശാലമായ, അത്യാധുനിക മെഗാ പ്ലാന്റിലേക്ക് മാറ്റി.
ഹരിത ഇടത്താൽ ചുറ്റപ്പെട്ടിരിക്കുന്ന പുതിയ പ്ലാന്റിന് 1,000,000 litres (220,000 imp gal; 260,000 US gal) ) സംസ്കരണ ശേഷിയുണ്ട് പ്രതിദിനം (MLPD) 1.5 MLPD ആയി വികസിപ്പിക്കാം.
തൈര്, തൈര്, മൊസറെല്ല ചീസ്, പനീർ തുടങ്ങിയ പാലുൽപ്പന്നങ്ങൾ നിർമ്മിക്കുന്നതിനുള്ള ഏറ്റവും പുതിയ സാങ്കേതികവിദ്യയാണ് ഇവിടെ സജ്ജീകരിച്ചിരിക്കുന്നത് .